.

На основу члана 33. Закона о буџетском систему Републике Српске („Cлужбени гласник Републике Српскe”, бр. 121/12, 52/14, 103/15 и 15/16) и члана 38. и 86. Статута општине Пале (”Службене новине Града Источно Сарајево’’, бр. 17/17, 18/17 и 9/21), Скупштина општине Пале на сједници одржаној 21.октобра 2022. године, донијела је:

***ОДЛУКУ***

***О ИЗМЈЕНАМА И ДОПУНАМА ОДЛУКЕ О БУЏЕТУ ОПШТИНЕ ПАЛЕ ЗА 2022. ГОДИНУ***

I

У Одлуци о буџету општине Пале за 2022. годину број: 01-022/220 од 27. децембра 2021. године („Службене новине Града Источно Сарајево“, број 28/21), члан 1. мијења се и гласи:

„Овом Одлуком усваја се буџет општине Пале за 2022. годину у износу од 22.000.000 КМ, заједно са властитим приходима буџетских корисника.“

II

Члан 2. мијења се и гласи:

„Средства из претходног члана чине порески приходи у износу од 7.095.000 KM, непорески приходи у износу од 10.671.750 КМ, грантови у износу од 222.250 КМ, трансфери између или унутар јединица власти у износу од 847.600 КМ, примици за нефинансијску имовину у износу од 2.000.000 КМ, примици по основу пореза на додату вриједност у износу од 132.100 КМ, примици по основу депозита и кауција у износу од 250.000 КМ, остали примици из трансакција са другим јединицама власти у износу од 26.900 КМ и неутрошена намјенска средства из ранијег периода у износу од 754.400 КМ.

III

Члан 5. мијења се и гласи:

Буџетска средства општине Пале подијељена су у двије оперативне јединице и то: Оперативна јединица I: Општинска управа и Оперативна јединица II: Остали корисници буџета општине.

Планирана средства за оперативну јединицу I: Општинска управа износе 18.349.900 КМ, а односе се на следеће потрошачке јединице:

|  |  |
| --- | --- |
| Скупштина општине | 391.900 КМ |
| Општинска управа | 6.175.000 КМ |
| Програм подстицаја развоја | 229.100 КМ |
| Стамбено комунални послови | 1.184.000 КМ |
| Програм изградње и уређења простора | 6.853.100 КМ |
| Програм употребе накнада по Закону о шумама | 1.276.700 КМ |
| Остала буџетска потрошња | 2.240.100 КМ |

УКУПНО: 18.349.900КМ

Планирана средства за оперативну јединицу II: Остали буџетски корисници износе 3.650.100 КМ, а односе се на следеће:

|  |  |
| --- | --- |
| ЈУ „Центар за социјални рад“ | 1.397.400 КМ |
| ЈУ Дјечији центар „Буба мара“ | 1.189.500 КМ |
| ЈУ „Културно-спортски центар“ | 740.600 КМ |
| ЈУ „Народна библиотека“  ЈУ „Туристичка организација општине Пале“ | 41.800 КМ  280.800 КМ |

УКУПНО: 3.650.100 КМ

IV

Члан 6. мијења се и гласи:

„Средства буџетске резерве износе 270.000 КМ и чине 1,43 % планираног укупног прихода буџета општине Пале за 2022. годину, што је у складу са чланом 44. Закона о буџетском систему Републике Српске“.

V

Ова одлука ступа на снагу осмог дана од дана објављивања „Службеним новинама града Источно Сарајево“.

Број: 01-022/168 ПРЕДСЈЕДНИК

Пале , 21. октобар 2022.године Скупштине општине Пале

Дамјан Шкипина